KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse

2018/0138 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmise õigusakti vastuvõtmise kohta: Euroopa Parlamendi ja nõukogu direktiiv üleeuroopalise transpordivõrgu (TEN-T) väljaarendamise edendamiseks võetavate meetmete lihtsustamise kohta

1.Taust

Euroopa Parlamendile ja nõukogule ettepaneku edastamise kuupäev (dokument COM(2018) 277 final – 2018/0138 COD):

17. mai 2018. Euroopa Majandus- ja Sotsiaalkomitee arvamuse kuupäev: Regioonide Komitee arvamuse kuupäev:

17. oktoober 2018

7. veebruar 2019 Euroopa Parlamendi seisukoha kuupäev, esimene lugemine: 13. veebruar 2019 Nõukogus üldises lähenemisviisis saavutatud kokkuleppe kuupäev: Kolmepoolsete läbirääkimiste kuupäevad: Alaliste esindajate komitees kompromisskokkuleppele jõudmise kuupäev: Euroopa Parlamendi transpordi- ja turismikomisjonis (TRAN) kompromisskokkuleppe üle hääletamise kuupäev: Alaliste esindajate komitees nõukogu seisukoha vastuvõtmise kuupäev (I/A-punkt): 2. detsember 2019 3. veebruar 2020 18. mai 2020 8. juuni 2020

17. juuni 2020

14. juuli 2020

[9]. juuni 2021 Nõukogu seisukoha vastuvõtmise kuupäev, esimene lugemine: [14]. juuni 2021

2.Komisjoni ettepaneku eesmärk

Komisjoni ettepanek üleeuroopalise transpordivõrgu väljaarendamise edendamiseks võetavate meetmete lihtsustamise kohta esitati 2018. aasta mais kolmanda liikuvuspaketi („Liikuvus Euroopas“) ühe osana. Selleks et arendada TEN-T põhivõrk lõplikult välja kokkulepitud tähtajaks, s.t 2030. aastaks, on ettepanek äärmiselt oluline, kuna see aitab vähendada TEN-T taristuprojektide rakendamisel esinevaid viivitusi. Samuti soovitakse täpsustada neid menetlusi, mida projektiarendajad peavad järgima, eriti seoses loamenetluste, riigihangete ja muude menetlustega.

3.Märkused nõukogu seisukoha kohta

Õigusliku vahendi muutmine määrusest direktiiviks

Kuna õiguslik vahend muudetakse määrusest direktiiviks, erineb nõukogus 14. juunil 2021 esimesel lugemisel vastu võetud seisukoht, mis kajastab Euroopa Parlamendiga peetud läbirääkimiste tulemusi, paljudes vormilistes küsimustes komisjoni algsest ettepanekust. Vaatamata komisjoni ettepaneku olulistele muudatustele, mis tehti pärast kolmepoolseid läbirääkimisi, on saavutatud kokkuleppe tekst kooskõlas komisjoni algse ettepaneku eesmärkidega, so kiirendada loamenetlusi ja lihtsustada projektiarendajate tegevust.

Kõige olulisemad muudatused võrreldes komisjoni ettepanekuga on järgmised.



Kohaldamisala

Komisjon oli pannud ette, et kohaldamisala on seotud kõikide TEN-T põhivõrgu ühishuviprojektidega.

Nüüd hõlmab kohaldamisala järgmist: 1) eelnevalt kindlaks määratud piiriülesed ja puuduvad ühendused TEN-T põhivõrgukoridorides, nagu on sätestatud Euroopa ühendamise rahastu tegevust aastatel 2021–2027 käsitleva määruse III osa 1. jaos; 2) põhivõrgukoridoride projektid, mille maksumus ületab 300 miljonit eurot. Kohaldamisalasse ei kuulu projektid, mis on seotud üksnes telemaatiliste rakenduste, uue tehnoloogia ja innovatsiooniga, nagu on määratletud TEN-T määruses. Liikmesriigid võivad otsustada laiendada direktiivi kohaldamisala kõigile põhivõrgu või isegi üldvõrgu projektidele.

Komisjon kiidab selle muudatuse heaks, kuna sellega tagatakse, et hõlmatud on suur hulk mitmesuguseid erinevaid projekte, eelkõige sellised suuremad ja keerukad taristuprojektid nagu piiriülesed lõigud.

Määratud asutus

Liikmesriikide erinevusi arvesse võttes asendati komisjoni pakutud mõiste „ühtne pädev loaasutus“ direktiivist lähtudes mõistega „määratud asutus“. Projektiarendajate tööd hõlbustab see, kui igale projektile on selgelt määratud asutus, kes tegutseb kogu menetluse jooksul kontaktpunktina ja annab asjakohast teavet. Komisjon kiidab selle muudatuse heaks.

Loamenetluse tähtaeg

Komisjoni algse ettepanekuga nähti ette mitmest eri etapist koosnev menetlus ja asjakohased ajakavad. Kooskõlas direktiiviga muudeti sätet ja liikmesriikidele jäeti võimalus etappe paindlikumalt kavandada, kuid kogu loamenetluse lõpuleviimise tähtajaks kehtestati neli aastat. Lisati täiendavad kaitsemeetmed, täpsemalt menetluse pikendamise võimaluse piirang ja säte, et pikendamist tuleb nõuetekohaselt põhjendada ning projektiarendajat sellest teavitada. Komisjon kiidab need muudatused heaks.